CELEX: 62018TN0741
Language: da
Date: 2018-12-18 00:00:00
Title: Sag T-741/18: Sag anlagt den 18. december 2018 — ZZ mod ECB

18.3.2019   
            
            
               DA
            
            
               Den Europæiske Unions Tidende
            
            
               C 103/46
            
         
      Sag anlagt den 18. december 2018 — ZZ mod ECB
      (Sag T-741/18)
      (2019/C 103/61)
      Processprog: engelsk
      
         Parter
      
      
         Sagsøger: ZZ (ved M. Demetriou, QC, barrister D. Piccinin, samt solicitors E. Poulton, L. Carlisle og R. Molesworth,)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Annullation af ECB’s afgørelse af 10. oktober 2018 vedrørende sagsøgerens plan om erhvervelse af en kvalificeret andel af bank A (ECB-SSM-2018-LV-2).
               
            
                  —
               
               
                  ECB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at det ikke er blevet godtgjort, at sagsøgeren manglede gennemsigtighed i hans forhandlinger med de kompetente myndigheder.
                  
                              —
                           
                           
                              Sagsøgeren har gjort gældende, at de beviser, som ECB har lagt til grund i den anfægtede afgørelse, ikke beviser og ikke udgør noget egentligt grundlag for ECB’s antagelse om, at sagsøgeren ikke var gennemsigtig, således at der kunne rejses tvivl om hans integritet.
                           
                        
            
                  2.
               
               
                  Andet anbringende om en retlig fejl i forbindelse med, at det blev lagt til grund, at sagsøgerens uskyldige forhandlinger med en tredjepart rejser tvivl om sagsøgerens integritet
                  
                              —
                           
                           
                              Sagsøgeren har gjort gældende, at ECB begik en retlig fejl ved at lægge til grund, at sagsøgerens forhandlinger med en tredjepart rejser tvivl om hans integritet under omstændigheder, hvor ECB accepterer, at sagsøgeren ikke havde noget kendskab til nogen forseelser fra denne tredjeparts side på det pågældende tidspunkt og under omstændigheder, hvor sagsøgeren var et uskyldigt offer for disse forseelser.